en en en nl sv fi en de da ru es en da da de ro da da da da en da da es da it da ro de da da da da en en da da nl da da da fi da da da da da da da da da da da da da da da da da da da nl da en sv fr pt nl da sv da da fi ro en oc da de hbs_lat da da es en tr es da da da da en fr da da da sv da da da da da nl en oc de hbs_lat da
Reference | Autohuset Vestergaard's konference | Hindsgavl Slot
Autohuset Vestergaard: Begynd planlægningen i god tid
Et halvt års tid brugte Autohuset Vestergaard på at planlægge deres store kick off-arrangement på Hindsgavl Slot. Ca. 440 medarbejdere fra virksomhedens 10 filialer deltog på dagen, der bød på både faglige og festlige indslag.
Vi havde en stram tidsplan på dagen, men det tacklede folkene på Hindsgavl Slot rigtig godt. Det faglige oplæg forud for middagen og festen trak lidt ud, men det havde vi også taget højde for, og personalet på Hindsgavl var superfleksible i forhold til det.
Det tager tid at arrangere et vellykket event
Med deltagere fra alle tre landsdele faldt valget ret naturligt på Hindsgavl Slot til Autohuset Vestergaards kick off-arrangement d. 2. februar. De flotte omgivelser og tidligere erfaringer med stedet var medvirkende faktorer. Det fortæller Jesper Søgård, der er kommunikations- og marketingchef i Autohuset Vestergaard.
Han ser tilbage på arrangementet, der typisk afholdes hvert andet år, og som skal sparke året i gang med både fagligt indhold og en stor fest.
“Det var en rigtig god dag, der forløb helt efter planen. Vi har været på Hindsgavl Slot tidligere, men ikke med noget i denne skala. Det var virkelig professionelt og veludført – både på dagen og i tiden op til,” forklarer Jesper Søgård, der sammen med sine kolleger har brugt ca. et halvt års tid på at planlægge det store arrangement.
“Mit bedste råd til andre, der skal planlægge et arrangement i denne her størrelsesorden, må være, at de skal begynde i god tid. Selv hvis du synes, du er i god tid – så læg lige en ekstra måned til. Det tager lang tid. Vi er glade for, at vi var i rigtig god tid. Det gav os frihed på selve dagen og i ugen op til, hvor vi ikke behøvede at stresse rundt,” forklarer han og fortsætter:
“Vi havde en stram tidsplan på dagen, men det tacklede folkene på Hindsgavl Slot rigtig godt. Det faglige oplæg forud for middagen og festen trak lidt ud, men det havde vi også taget højde for, og personalet på Hindsgavl var superfleksible i forhold til det.”
Udnyt kompetencerne på stedet
I planlægningen har Jesper Søgård primært haft kontakt med konferenceteamet, men har også været i dialog med stedets teknikere og andre nøglepersoner i forhold til afviklingen.
“Vi er blevet mødt af nogle meget tjenstvillige, imødekommende og proaktive folk fra Hindsgavl Slot. De har kaldt os til møde, hvis der var brug for at afklare nogle ting. Det var dejligt, at det ikke var os, der skulle rykke for det. Og det handler jo om at udnytte de kompetencer, der er på sådan et sted. De har jo erfaringen til at kunne sige, hvordan vi gør det her optimalt,” siger han.
Hos Autohuset Vestergaard er man netop nu ved at evaluere på arrangementet. Herefter begynder Jesper Søgård og hans kolleger så småt at se frem mod næste kick off, der efter planen skal ligge i 2022.
“Nu har vi halvandet år til at gå og lade os inspirere. Vi laver en ny tjekliste baseret på de her gode oplevelser. Det kan godt ske, den bliver lang, men det er en god proces i forhold til at huske det hele. Og så handler det også om at få uddelegeret ansvaret for nogle af tingene på listen, så det ikke bare er én person, der sidder med det hele,” lyder rådet fra Jesper Søgård, der nu overvejer, hvor næste arrangement skal afholdes.
“Det kunne sagtens være, det blev på Hindsgavl Slot for tredje gang i træk. Vi føler os i hvert fald rigtig godt behandlet, men det ligger ikke helt fast endnu. Vi har kun fået positive tilbagemeldinger i forhold til stedet, maden osv.,” afslutter Jesper Søgård.
Nyd et ophold på
Uanset om I er på udkig efter et romantisk getaway eller et weekendophold i historiske omgivelser, så byder fynske Hindsgavl Slot på et utal af muligheder for det perfekte ophold. I kan se alle vores forskellige ophold her på siden. Et ophold på Hindsgavl Slot byder på ren forkælelse i et naturskønt område.
Book et ophold her
”Havet – når det først har kastet sin fortryllelse, holder det een i sit net for evigt ”
Din e-mail vil ikke blive givet videre.
Mange tak for din tilmelding til vores nyhedsbrev
© Hindsgavl Slot // CVR nr. 2751 1856 //  Sikker betaling  //  Persondatapolitik  // Cookies
This site is protected by reCAPTCHA and te Google Privacy Policy and Terms of Service apply.
Ja tak, jeg ønsker at modtage nyhedsbrev, og samtidig deltage hver måned i lodtrækningen om et weekendophold med ankomst fredag for 2 personer.
Jeg ønsker at modtage nyhedsbreve om:
Business Pleasure Din email vil ikke blive givet videre.
Mange tak for din tilmelding til vores nyhedsbrev(e)
Nyd et ophold i Smedemesterhuset
Book vores stemningsfulde Smedemesterhus og
få et lille, eksklusivt ”sommerhus” helt for jer selv.
Se mere og book online lige her.
Find kontaktinfo på vores personale her